ddrg/super_eurlex huggingface dataset:
SL Uradni list Evropske unije L 263/9

SKLEP EVROPSKEGA PARLAMENTA IN SVETA

z dne 27. septembra 2011

o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/007 AT/Steiermark in Niederösterreich, Avstrija)

(2011/652/EU)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije,

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28 Sporazuma,

ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,

ob upoštevanju predloga Evropske komisije,

ob upoštevanju naslednjega:

(1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

(2) Področje uporabe ESPG je bilo za vloge, predložene od 1. maja 2009 dalje, razširjeno na podporo delavcem, ki so postali presežni neposredno zaradi svetovne finančne in gospodarske krize.

(3) Medinstitucionalni sporazum z dne 17. maja 2006 omogoča uporabo ESPG do letne zgornje meje v višini 500 milijonov EUR.

(4) Avstrija je 9. marca 2010 predložila vlogo za uporabo ESPG v zvezi s presežnimi delavci v 54 podjetjih, ki delujejo v sektorju, razvrščenem v oddelek 24 NACE Revizija 2 („Proizvodnja kovin“), v sosednjih regijah Steiermark (Štajerska, AT22) in Niederösterreich (Spodnja Avstrija, AT12) v Avstriji, na ravni NUTS II, ter jo dopolnila z dodatnimi podatki do 27. januarja 2011. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 8 284 908 EUR.

(5) Zato bi bilo treba uporabiti ESPG, da se zagotovi finančni prispevek za vlogo, ki jo je predložila Avstrija –

SPREJELA NASLEDNJI SKLEP:

Člen 1

V splošnem proračunu Evropske unije za proračunsko leto 2011 se iz Evropskega sklada za prilagoditev globalizaciji uporabi vsota 8 284 908 EUR v odobritvah za prevzem obveznosti in odobritvah plačil.

Člen 2

Ta sklep se objavi v Uradnem listu Evropske unije.

V Strasbourgu, 27. septembra 2011 Za Evropski parlament Predsednik J. BUZEK Za Svet Predsednik M. DOWGIELEWICZ

(1) UL C 139, 14.6.2006, str. 1.

(2) UL L 406, 30.12.2006, str. 1.
(8)

Komisija bi morala Evropskemu parlamentu in Svetu do konca obdobja CRR4 predložiti poročilo, v katerem bi ocenila učinkovitost obstoječega sistema evropskih javnih finančnih institucij za spodbujanje naložb v Evropi in njenem sosedstvu. V to poročilo bi morala vključiti priporočila o sodelovanju med posameznimi bankami ter o optimalnem izboljšanju in usklajevanju njihovih dejavnosti, k čemur je pozval Evropski parlament v Resoluciji z dne 25. marca 2009 o letnih poročilih Evropske investicijske banke in Evropske banke za obnovo in razvoj za leto 2007 (5).
(6)

Komisija je poslala vprašalnike industriji Unije, izvoznikom/proizvajalcem v zadevnih državah, uvoznikom, vsem združenjem, ki jih to zadeva, in organom zadevnih držav. Zainteresirane strani so imele možnost, da predložijo svoja stališča v pisni obliki in zahtevajo obravnavo v roku iz obvestila o začetku.
(2)

V sklepih Evropskega sveta iz Nice z dne 7., 8. in 9. decembra 2000 in sklepih Evropskega sveta iz Bruslja z dne 24. in 25. oktobra 2002 so navedene podrobnosti glede sodelovanja tretjih držav v operacijah za krizno upravljanje ter ustanovitve odbora sodelujočih držav.
(6)

Urad za prehrano in veterinarstvo (FVO) je v Franciji od 24. do 28. novembra 2008 opravil inšpekcijo, pri kateri so bile ugotovljene nekatere tehnične pomanjkljivosti. Vendar te pomanjkljivosti niso ogrozile celotnega izvajanja programa niti povzročile dodatnih stroškov proračunu Unije.
(4)

Litva je predložila potrebne informacije, ki potrjujejo, da je baza podatkov za goveda skladna s členom 5 Uredbe: (i) zamude pri javljanju dogodkov so v bazi podatkov označene, zato so upoštevani roki za javljanje premikov živali iz Uredbe; (ii) potni listi živali, ki se premaknejo iz Litve, se ob prihodu predajo pristojnim organom; (iii) med nacionalno bazo podatkov za goveda in nacionalno bazo podatkov za kmetijsko plačilno shemo ter nacionalnim veterinarskim sistemom upravljanja informacij obstaja vmesnik za olajšanje nadzora uskladitve in izmenjave koristnih podatkov ter (iv) smernice so poostrene tako, da se ušesne znamke pravilno izdajajo in razdeljujejo, ta informacija pa je na voljo v bazi podatkov.
5.1

Kakor je navedeno v prilogah k temu MoS, se pogodbenici dogovorita o skupnem izvajanju naslednjih dejavnosti sodelovanja. Pogodbenici: 5.1.1 vzpostavita mehanizme za posvetovanje, usklajevanje in izmenjavo informacij, vključno: (a) z vzpostavitvijo in izvajanjem skupnih mehanizmov za redni dialog, posvetovanje in izmenjavo informacij; (b) s stalnim in pravočasnim medsebojnim obveščanjem o odločitvah, dejavnostih, pobudah, sestankih in dogodkih s področij varnosti in varovanja v letalstvu, upravljanja zračnega prometa in varstva okolja, ki se nanašajo na ta MoS, in da obe prejmeta zadevno dokumentacijo. Kadar je to ustrezno, lahko potekajo informativni sestanki; (c) brezplačnim dostopom do vseh uradnih dokumentov in publikacij; (d) dajanjem na vpogled drugi pogodbenici zbirk podatkov in informacij na spletnih straneh; ter (e) s tem, da poskrbita, da EU prejema vse dopise ICAO, naslovljene na države članice z vsebino, ki se nanaša na ta MoS skupaj z njegovimi prilogami, in da ima do teh dopisov elektronski dostop. 5.1.2 Določita okvire sodelovanja za boljše usklajevanje programov revizij in inšpekcijskih pregledov, da bi zagotovili boljšo uporabo omejenih virov in preprečili podvajanje dela. 5.1.3 Vzpostavita skupne mehanizme za tesno sodelovanje pri načrtovanju programov in tehnične pomoči. 5.1.4 Sodelujeta pri spodbujanju globalne interoperabilnosti novih tehnologij in sistemov ter vzpostavita skupne mehanizme za krepitev sodelovanja pri uporabi novih tehnologij. 5.1.5 Zagotavljata pravočasno vzajemno posvetovanje za izboljšanje usklajevanja in združljivosti med predpisi, politikami, pristopi ter predlogi za nove standarde in priporočene prakse (SARP) ICAO. 5.1.6 Uvedeta delovne načrte za omogočanje izmenjave strokovnega znanja in virov: (a) ICAO zagotavlja EU strokovno znanje in svetovanje o najboljših praksah za izvajanje predlogov za nove standarde in priporočene prakse; (b) EU zagotavlja ICAO strokovno znanje, tudi v obliki začasnih prerazporeditev strokovnjakov v sekretariat ICAO; (c) EU si prizadeva ICAO zagotoviti finančni prispevek za kritje stroškov, ki nastanejo zaradi izvajanja tega MoS, skupaj z administrativnimi stroški, stroški zagotavljanja dokumentacije in publikacij ter povezanih storitev, uporabe prostorskih zmogljivosti na sedežu ICAO ter stroški informacijske tehnologije; (d) EU si prizadeva ICAO zagotoviti finančne prispevke za podpiranje programov tehničnega sodelovanja ICAO in za druge dejavnosti ICAO, o katerih se je treba dogovoriti v skupnem odboru, v skladu s finančnim in administrativnim okvirnim sporazumom (FAFA); ter (e) v delovnih načrtih, ki jih v ta namen odobri skupni odbor, se določijo morebitni novi okvir in pogoji za začasne prerazporeditve strokovnjakov in finančne prispevke Mednarodni organizaciji civilnega letalstva v okviru tega MoS. Ti delovni načrti vključujejo možnost, da EU od ICAO zahteva finančne podatke v okviru teh prispevkov. 5.1.7 Se medsebojno obveščata o vseh ustreznih programih usposabljanja in omogočata udeležbo drugi stranki, če je to ustrezno. 5.1.8 Skupaj organizirata in usklajujeta ustrezne dogodke, kadar je to primerno.
(3)

Komisija je pritožnika, druge znane proizvajalce Unije, proizvajalce izvoznike, uvoznike in uporabnike, za katere je znano, da jih to zadeva, vključno z njihovimi združenji, ter predstavnike države izvoznice uradno seznanila z začetkom postopka. Zainteresirane strani so imele možnost, da predstavijo svoja stališča v pisni obliki in zahtevajo zaslišanje v roku iz obvestila o začetku. Vsem zainteresiranim stranem, ki so zahtevale zaslišanje in dokazale, da zanj obstajajo posebni razlogi, je bilo zaslišanje odobreno.
3.

Delež mesnatosti trupa se izračuna v skladu z naslednjo enačbo: LMP = 65,2212 – 0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS pri čemer je 16 objektivnih meritev s CBS na razpolovnici: LMP = ocenjeni delež pustega mesa v trupu, S = debelina maščevja, najmanjša debelina maščevja nad mišico gluteus medius (v milimetrih), F = debelina mišice, najmanjša debelina mišice med prednjim koncem mišice gluteus medius in hrbtnim delom medularnega kanala (v milimetrih), ML = dolžina mišice gluteus medius (v milimetrih), MS = povprečna debelina sala pod mišico gluteus medius (v milimetrih), MF = povprečna debelina pustega mesa pod mišico gluteus medius (v milimetrih), WL = povprečna dolžina vretenc vključno z medvretenčnimi ploščicami (v milimetrih), Wa,b,c,dS = povprečna debelina sala pod prvim merjenim vretencem (a) in tremi drugimi vretenci (b, c, d) (v milimetrih), Wa,b,c,dF = povprečna debelina pustega mesa pod prvim merjenim vretencem (a) in tremi drugimi vretenci (b, c, d) (v milimetrih), ES = povprečna zunanja debelina sala nad štirimi merjenimi vretenci (v milimetrih), IS = povprečna notranja debelina sala nad štirimi merjenimi vretenci (v milimetrih).
SL Uradni list Evropske unije L 146/1

SKLEP SVETA

z dne 19. maja 2011

o imenovanju evropske prestolnice kulture za leto 2015 v Češki republiki

(2011/323/EU)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Sklepa št. 1622/2006/ES Evropskega parlamenta in Sveta z dne 24. oktobra 2006 o vzpostavitvi aktivnosti Skupnosti za dogodek evropska prestolnica kulture za leta 2007 do 2019 (1) in zlasti člena 9(3) Sklepa,

ob upoštevanju priporočila Evropske komisije,

ob upoštevanju poročila izbornega sveta iz septembra 2010 o izbornem postopku za evropsko prestolnico kulture v Češki republiki,

ob upoštevanju naslednjega:

ob upoštevanju, da so merila iz člena 4 Sklepa št. 1622/2006/ES v celoti izpolnjena –

SPREJEL NASLEDNJI SKLEP:

Člen 1

Za „evropsko prestolnico kulture 2015“ se imenuje Plzeň v Češki republiki.

Člen 2

Ta sklep začne veljati en dan po objavi v Uradnem listu Evropske unije.

V Bruslju, 19. maja 2011 Za Svet Predsednik CZENE A.

(1) UL L 304, 3.11.2006, str. 1.
SL Uradni list Evropske unije L 131/1

SKLEP SVETA

z dne 12. aprila 2011

o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Moldavijo na drugi strani, o Okvirnem sporazumu med Evropsko unijo in Republiko Moldavijo o splošnih načelih za sodelovanje Republike Moldavije v programih Unije

(2011/283/EU)

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti členov 114, 168, 169, 172, 173(3), 188 in 192 v povezavi s členom 218(6)(a), 218(7) in drugim pododstavkom člena 218(8) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

(1) Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Moldavijo na drugi strani, o Okvirnem sporazumu med Evropsko unijo in Republiko Moldavijo o splošnih načelih za sodelovanje Republike Moldavije v programih Unije (v nadaljnjem besedilu: Protokol) (2), je bil v imenu Unije podpisan dne 30. septembra 2010.

(2) Protokol je treba skleniti –

SPREJEL NASLEDNJI SKLEP:

Člen 1

Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Moldavijo na drugi strani, o Okvirnem sporazumu med Evropsko unijo in Republiko Moldavijo o splošnih načelih za sodelovanje Republike Moldavije v programih Unije, se odobri v imenu Unije.

Člen 2

Predsednik Sveta poda v imenu Unije uradno obvestilo iz člena 10 Protokola.

Člen 3

Ta sklep začne veljati na dan sprejetja.

V Luxembourgu, 12. aprila 2011 Za Svet Predsednica C. ASHTON

(1) Odobritev z dne 24. novembra 2010.

(2) UL L 14, 19.1.2011, str. 2.
SL Uradni list Evropske unije L 93/26

SKLEP KOMISIJE

z dne 5. aprila 2011

o odobritvi odstopanj nekaterim državam članicam glede sporočanja statističnih podatkov v skladu z Uredbo (ES) št. 1338/2008 Evropskega parlamenta in Sveta o statističnih podatkih Skupnosti v zvezi z javnim zdravjem ter zdravjem in varnostjo pri delu glede statističnih podatkov o vzrokih smrti

(notificirano pod dokumentarno številko C(2011) 2057)

(Besedilo v bolgarskem, češkem, finskem, francoskem, nemškem, nizozemskem in švedskem jeziku je edino verodostojno)

(2011/222/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1338/2008 Evropskega parlamenta in Sveta z dne 16. decembra 2008 o statističnih podatkih Skupnosti v zvezi z javnim zdravjem ter zdravjem in varnostjo pri delu (1) in zlasti člena 9(2) Uredbe,

ob upoštevanju zahtev, ki so jih predložile Republika Bolgarija, Češka republika, Zvezna republika Nemčija, Francoska republika, Kraljevina Nizozemska in Republika Finska,

ob upoštevanju naslednjega:

(1) Uredba (ES) št. 1338/2008 se v skladu s členom 2 Uredbe uporablja za pripravo statističnih podatkov o vzrokih smrti, kot je opredeljeno v Prilogi III.

(2) Člen 9(2) Uredbe (ES) št. 1338/2008 določa, da se lahko po potrebi sprejmejo odstopanja in prehodna obdobja za države članice, ki morajo temeljiti na objektivnih merilih.

(3) Iz informacij, predloženih Komisiji, je razvidno, da so zahteve Bolgarije, Češke, Nemčije, Francije, Nizozemske in Finske za odstopanja posledica potrebe po obsežnejših prilagoditvah nacionalnih statističnih sistemov, da se zagotovi skladnost z Uredbo (ES) št. 1338/2008.

(4) Zato je treba odobriti taka odstopanja za navedene države članice.

(5) Ukrepi iz tega sklepa so v skladu z mnenjem Odbora za evropski statistični sistem –

SPREJELA NASLEDNJI SKLEP:

Člen 1

Odobrijo se odstopanja za države članice, kakor je določeno v Prilogi.

Člen 2

Ta sklep je naslovljen na Republiko Bolgarijo, Češko republiko, Zvezno republiko Nemčijo, Francosko republiko, Kraljevino Nizozemsko in Republiko Finsko.

V Bruslju, 5. aprila 2011 Za Komisijo Olli REHN Član Komisije

(1) UL L 354, 31.12.2008, str. 70.
(3)

Ta pogajanja so bila sklenjena in Sporazum v obliki izmenjave pisem med Evropsko unijo in Avstralijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji (v nadaljnjem besedilu: Sporazum) je bil parafiran 15. junija 2010.
(1)

Dokler ne začne veljati Sporazum o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Turkmenistanom na drugi strani, podpisan v Bruslju 25. maja 1998, je treba odobriti Začasni sporazum o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Turkmenistanom na drugi strani, (v nadaljnjem besedilu: „Začasni sporazum“), ki je bil podpisan v Bruslju 10. novembra 1999 (1).
(9)

Zaradi zapletenosti zadeve je Komisija pridobila mnenje neodvisnega strokovnjaka. Komisija se je sestala z organi Združenega kraljestva. Organi Združenega kraljestva so pojasnili dejanske preskusne metode, na katere so se sklicevali, in prikazali video posnetek preskusov. Podjetje TUV NEL je za organe Združenega kraljestva izvedlo dve seriji preskusov. Med drugo serijo preskusov je bil navzoč predstavnik proizvajalca. Vsaka serija je vključevala dinamični preskus učinkovitosti delovanja z uporabo teže jekla in preskuse padca nazaj z uporabo človeku podobne lutke. Drseča naprava za zaustavljanje na togem vodilu podjetja HACA ni prestala nobenega preskusa. Združeno kraljestvo je menilo, da je uporaba teže jekla pri dinamičnem preskusu učinkovitosti delovanja dala bolj zanesljive rezultate kot vreča peska, in pojasnjuje razliko med rezultati podjetja TUV NEL in podjetja DEKRA EXAM. Kar zadeva preskus padca nazaj, je Združeno kraljestvo izvedlo preskuse z uporabo človeku podobne lutke, da bi kar najbolje ponazorilo predvidljivo okoliščino padca nazaj. Rezultati teh preskusov so pokazali, da drseča naprava za zaustavljanje na togem vodilu podjetja HACA v teh okoliščinah ni ustrezno preprečila padca. Ti rezultati so pokazali tudi pomanjkljivost ustreznega usklajenega standarda EN 353-1, saj ne vključuje možnosti padca nazaj. To je glavni vzrok, da je Združeno kraljestvo vložilo uradni ugovor proti standardu.
SL Uradni list Evropske unije C 83/4

SKLEP SVETA

z dne 7. marca 2011

o imenovanju članov in nadomestnih članov upravnega odbora Evropske fundacije za izboljšanje življenjskih in delovnih razmer za Grčijo, Francijo, Italijo, Madžarsko in Slovaško

2011/C 83/04

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (EGS) št. 1365/75 z dne 26. maja 1975 o ustanovitvi Evropske fundacije za zboljšanje življenjskih in delovnih razmer (1), in zlasti člena 6 Uredbe,

ob upoštevanju seznamov kandidatov, ki so jih vlade držav članic ter organizacije delojemalcev in delodajalcev predložile Svetu,

ob upoštevanju naslednjega:

(1) Svet je s Sklepom z dne 22. novembra 2010 (2) – z izjemo nekaterih članov – imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje od 1. decembra 2010 do 30. novembra 2013.

(2) Grška, francoska, italijanska, madžarska in slovaška vlada ter organizacije delavcev so za več prostih mest predložile predloge za imenovanje –

SPREJEL NASLEDNJI SKLEP:

Člen 1

Za člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje do 30. novembra 2013 so imenovani:

I. PREDSTAVNIKI VLAD

Država Člani Nadomestni člani Italija Michele TIRABOSCHI Francesco CIPRIANI Madžarska Eszter ENYEDI Slovaška Lilit MAMIKONYAN Silvia GREGORCOVÁ





II. PREDSTAVNIKI ORGANIZACIJ DELAVCEV

Država Člani Nadomestni člani Grčija Alexandros KALIVIS Konstantinos ISSYCHOS Francija Jean Jacques DANIS Madžarska László GYIMESI

Člen 2

Svet bo člane in nadomestne člane, ki še niso bili predlagani za imenovanje, imenoval kasneje.

Člen 3

Ta sklep začne veljati na dan sprejetja.

V Bruslju, 7. marca 2011 Za Svet Predsednik CZOMBA S.

(1) UL L 139, 30.5.1975, str. 1.

(2) UL C 322, 27.11.2010, str. 8.
(5)

V skladu s členom 32(6) Uredbe (ES) št. 1290/2005 se lahko države članice odločijo, da ne bodo izvajale postopka izterjave. Takšno odločitev je mogoče sprejeti le, če je skupna vsota že obstoječih in verjetnih stroškov izterjave višja od zneska izterjave ali če izterjave ni mogoče izvršiti zaradi plačilne nesposobnosti dolžnika ali oseb, ki so pravno odgovorne za nepravilnost, pri čemer je plačilna nesposobnost ugotovljena in priznana v skladu z nacionalno zakonodajo. Če je bil ta sklep sprejet v štirih letih po prvi upravni ali sodni ugotovitvi ali v osmih letih, če je izterjava v postopku pred nacionalnimi sodnimi organi, se 100 % finančnih posledic neizterjave krije iz proračuna EU. V poročilu iz člena 32(3) Uredbe (ES) št. 1290/2005 so navedeni zneski, za katere so se države članice odločile, da jih ne bodo izterjale, in razlogi za takšno odločitev. Ti zneski niso v breme državam članicam in se zato krijejo iz proračuna EU. Ta sklep ne vpliva na prihodnje sklepe o uskladitvi v skladu s členom 32(8) navedene uredbe.
(4)

Pristojni organi Francije so Komisiji sporočili, da je po predhodnem pregledu dokumentacij za navedeni aktivni snovi videti, da dokumentaciji izpolnjujeta zahteve v zvezi s podatki in informacijami iz Priloge II k Direktivi 91/414/EGS. Kaže tudi, da predloženi dokumentaciji ustrezata zahtevam v zvezi s podatki in informacijami iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevni aktivni snovi. Vlagatelja sta v skladu s členom 6(2) Direktive 91/414/EGS dokumentaciji naknadno poslala Komisiji in drugim državam članicam, predloženi pa sta bili tudi Stalnemu odboru za prehranjevalno verigo in zdravje živali.
(45)

Tajska vlada je trdila, da preiskovanih shem ni mogoče obravnavati kot posebnih shem subvencioniranja, saj so del decentralizacijske politike države, niso pogojene z izvozom in ne omejujejo dostopa do določenih poslovnih sektorjev ali regij. V zvezi s tem se ugotavlja, da je preiskava jasno pokazala, da so preiskovane sheme, ki so jih proizvajalci izvozniki uporabljali med obdobjem preiskave (oprostitev uvozne dajatve na stroje, dvojni odbitek od obdavčljivega dohodka, nadomestilo izvozne dajatve) v skladu z določbami osnovne protisubvencijske uredbe subvencije, proti katerim se lahko uvedejo izravnalni ukrepi. Zato je treba trditve tajske vlade zavrniti.
(3)

Pogajanja so se končala in sporazum v obliki Protokola med Evropsko unijo in Arabsko republiko Egipt o mehanizmu za reševanje sporov, ki se uporablja za spore po trgovinskih določbah Evro-mediteranskega sporazuma o pridružitvi med Evropskima skupnostma in njunimi državami članicami na eni strani in Arabsko republiko Egipt na drugi strani (1) (v nadaljnjem besedilu: Protokol), je bil parafiran 27. aprila 2010.
„(g)

dokapitalizacija nacionalnih bank do konca julija 2011 (če banki ‚Irish Life & Permanent‘ in ‚Bank of Ireland‘ ustrezno prilagodita pričakovani prodaji premoženja in odgovorno upravljanje) v skladu z ugotovitvami previdnostne ocene likvidnosti (PLAR) in previdnostne ocene kapitala (PCAR) iz leta 2011, ki jih je 31. marca 2011 naznanila irska centralna banka. Da se zagotovi nadaljnja delitev bremena, se končna vsota 0,35 milijarde za dokapitalizacijo banke ‚Bank of Ireland‘ doseže do konca leta 2011 in vsaka nadaljnja dokapitalizacija banke ‚Irish Life & Permanent‘ se dokonča po dokapitalizaciji sektorja zavarovalništva.“;
(1)

člen 12 se nadomesti z naslednjim: „Člen 12 Varnost 1. Poveljnik civilne operacije usmerja načrtovanje varnostnih ukrepov vodje misije in zagotavlja, da se ti ukrepi za EU BAM Rafah ustrezno in uspešno izvajajo v skladu s členoma 5 in 9, pri tem pa se usklajuje z Varnostnim direktoratom Evropske službe za zunanje delovanje (ESZD). 2. Vodja misije je odgovoren za varnost EU BAM Rafah in zagotavljanje skladnosti z minimalnimi varnostnimi standardi, ki se uporabljajo za EU BAM Rafah, v skladu s politiko Unije v zvezi z varnostjo osebja, napotenega v operativni vlogi izven Unije v skladu z naslovom V Pogodbe in s tem povezanimi instrumenti. 3. Vodji misije pomaga višji uradnik za varnost misije (SMSO), ki poroča vodji misije in vzdržuje tesne delovne stike z Varnostnim direktoratom ESZD. 4. Osebje EU BAM Rafah pred začetkom dela opravi obvezno varnostno usposabljanje v skladu z OPLAN. Osebju se na območju namestitve prav tako zagotovi redno osvežilno usposabljanje, ki ga organizira SMSO.“;
(10)

Vnos za mejno kontrolno točko na letališču Manston v Združenem kraljestvu je bil črtan s Sklepom Komisije 2011/93/EU (5). Na podlagi nove zahteve Združenega kraljestva in po uspešnem kontrolnem pregledu inšpekcijskih služb Komisije, Urada za prehrano in veterinarstvo, je treba letališče Manston odobriti za enoprste kopitarje in kopitarje ter ga dodati na seznam mejnih kontrolnih točk iz Priloge I k Odločbi 2009/821/ES. Združeno kraljestvo je prav tako sporočilo, da je bilo mejno kontrolno pristanišče Southampton razdeljeno na dve kontrolni središči, ki sta odobreni za različne kategorije proizvodov. Vnos za navedeno mejno kontrolno točko je zato treba ustrezno spremeniti.